# Hemangioma hepàtic

Un hemangioma hepàtic cavernós o hemangioma hepàtic és un tumor benigne del fetge, format per grans espais vasculars revestits per un endoteli hepàtic monocapa. És el tumor hepàtic benigne més comú. Pot aparèixer de manera aïllada o formant part d'una síndrome, incloent la de Rendu-Osler-Weber, la de Von Hippel-Lindau o la de Maffucci. Sol ser asimptomàtic i diagnosticat incidentalment en imatges radiològiques o al practicar una laparotomia per altres problemes intraabdominals. Es creu que els hemangiomes hepàtics són d'origen congènit. La seva ruptura espontània és un fet poc comú amb una mortalitat alta. Eventualment, pot arribar a trencar la càpsula hepàtica i ser la causa d'un hemoperitoneu. L'any 2007, la incidència d'hemangiomes hepàtics entre la població pediàtrica dels Estats Units s'estimava en un 5 per cent, aproximadament.
La tècnica d'imatge mèdica més útil pel diagnòstic dels hemangiomes hepàtics és l'ecografia de l'abdomen. El signe de l'aleteig és un fenomen ecogràfic singular, en el qual les zones internes d'ecogenicitat de l'hemangioma hepàtic semblen estar en moviment. En alguns hemangiomes hepàtics atípics pot ser necessària la pràctica d'una tomografia computada i/o una ressonància magnètica abans de decidir el tipus de tractament adequat. Existeixen diversos subtipus, com ara l'hemangioma hepàtic gegant (més de 4-5 cm de diàmetre màxim), el qual pot causar complicacions abdominals de diversa importància quan creix, l'hemangioma hepàtic esclerosant o l'hemangioma hepàtic infantil difús. Els hemangiomes hepàtics gegants en ambdós lòbuls del fetge són infreqüents i poden ser tributaris d'una àmplia resecció quirúrgica quan causen símptomes greus. És del tot insòlita la concurrència en un mateix individu d'un angiosarcoma cardíac primari i un hemangioma cavernós hepàtic, d'una síndrome de Kasabach-Merritt i un hemangioma hepàtic gegant o d'un angiolipoma hepàtic, un hemangioma cavernós i un carcinoma hepatocel·lular. Els hemangiomes hepàtics exofítics de morfologia peduncular, els que formen anastomosis i els associats a un hemangioma coroïdal són entitats clíniques força inusuals. Rarament, el sagnat intern d'un hemangioma hepàtic es manifesta com una febre d'origen desconegut o coexisteix en un infant amb un hamartoma mesenquimatós hepàtic. Una complicació poc comuna dels hemangiomes hepàtics esclerosants gegants és la síndrome de Bornman-Terblanche-Blumgart. S'ha descrit el desenvolupament d'hemangiomes hepàtics com a efecte secundari de l'administració de camrelizumab (un anticòs monoclonal humanitzat) a malalts amb diversos tipus de càncer.

## Referències

* ↑ Rodríguez-Peláez, M; Menéndez De Llano, R; Varela, M «Tumores benignos del hígado» (en castellà). Gastroenterol Hepatol, 2010 Maig; 33 (5), pp: 391-397. ISSN 0210-5705. DOI: 10.1016/j.gastrohep.2009.11.009. PMID: 20096966 [Consulta: 6 agost 2024].
* ↑ Evans, J; Willyard, CE; Sabih, DE «Cavernous Hepatic Hemangioma» (en anglès). StatPearls [Internet]. StatPearls Publishing LLC, 2022 Oct 31; NBK470283 (rev), pàgs: 5. PMID: 29262074 [Consulta: 15 juny 2024].
* ↑ Bajenaru, N; Balaban, V; Săvulescu, F; Campeanu, I; Patrascu, T «Hepatic hemangioma -review-» (en anglès). J Med Life, 2015; 8 (Exemplar especial), pp: 4-11. ISSN 1844-122X. PMC: 4564031. PMID: 26361504 [Consulta: 15 juny 2024].
* ↑ Al-Saleh, S; John, PR; Letarte, M; Faughnan, ME; et al «Symptomatic liver involvement in neonatal hereditary hemorrhagic telangiectasia» (en anglès). Pediatrics, 2011 Jun; 127 (6), pp: e1615-e1620. PMID: 21536610. DOI: 10.1542/peds.2010-2366. PMC: 3103277 [Consulta: 30 setembre 2024].
* ↑ Pezzilli, R; Serra, C; Tomassetti, P; Brocchi, E; et al «Maffucci Syndrome with Hemangioma of the Liver» (en anglès). Case Rep Gastroenterol, 2009 Gen 16; 3 (1), pp: 1-4. PMID: 20651956. DOI: 10.1159/000189212. PMC: 2895167 [Consulta: 16 juny 2024].
* ↑ Klotz, T; Montoriol, PF; Da Ines, D; Petitcolin, V; et al «Hepatic haemangioma: common and uncommon imaging features» (en anglès). Diagn Interv Imaging, 2013 Set; 94 (9), pp: 849-859. PMID: 23796395. DOI: 10.1016/j.diii.2013.04.008. ISSN: 2211-5684 [Consulta: 15 juny 2024].
* ↑ Zhang, X; Zhou, Z «Hepatic hemangioma masquerading as a tumor originating from the stomach». Oncol Lett, 2015 Mar; 9 (3), pp: 1406-1408. PMID: 25663921. DOI: 10.3892/ol.2015.2863. PMC: 4315127 [Consulta: 16 juliol 2024].
* ↑ Márquez-Carreño, J; Vásquez-Saavedra, ML; Arribas-García, P; Salinas-Rivas, A «Enfoque clínico, de imagen y tratamiento del hemangioma hepático congénito» (en castellà). Interciencia Méd, 2023 Oct 10; 13 (3), pp: 65-70. ISSN 2810-837X. DOI: 10.56838/icmed.v13i3.169 [Consulta: 15 juny 2024].
* ↑ Pan, B; Lyu, SC; He, Q «Case Report: Spontaneous Rupture of Hepatic Hemangioma» (en anglès). Front Med (Lausanne), 2022 Jul 13; 9, pp: 918748. PMID: 35911400. DOI: 10.3389/fmed.2022.918748. PMC: 9325994 [Consulta: 16 juny 2024].
* ↑ Goidescu, OC; Patrascu, T «Ruptured liver cavernous hemangioma - rare cause of hemoperitoneum» (en anglès). J Med Life, 2015 Gen-Mar; 8 (1), pp: 73-74. ISSN 1844-122X. PMC: 4397525. PMID: 25914743 [Consulta: 4 octubre 2024].
* ↑ Christison-Lagay, ER; Burrows, PE; Alomari, A; Dubois, J; Kozakewich, HP; Lane, TS; et al «Hepatic hemangiomas: subtype classification and development of a clinical practice algorithm and registry» (en anglès). J Pediatr Surg, 2007 Gen; 42 (1), pp: 62-68. ISSN 1531-5037. DOI: 10.1016/j.jpedsurg.2006.09.041. PMID: 17208542 [Consulta: 15 juny 2024].
* ↑ Bruguera, M «Hemangioma cavernoso» (en castellà). Gastroenterol Hepatol, 2006 Ag-Set; 29 (7), pp: 428-430. ISSN 0210-5705. DOI: 10.1157/13091460. PMID: 16938260 [Consulta: 3 agost 2024].
* ↑ Kobayashi, N; Iijima, H; Tada, T; Shibata, Y; Nishimura, T; Kumada, T; Hashimoto, M; Higashiura, A; et al «A New Ultrasonographic "Fluttering Sign" for Hepatic Hemangioma» (en anglès). Ultrasound Med Biol, 2021 Abr; 47 (4), pp: 941-946. ISSN 1879-291X. DOI: 10.1016/j.ultrasmedbio.2020.12.004. PMID: 33413966 [Consulta: 9 octubre 2024].
* ↑ Kacała, A; Dorochowicz, M; Matus, I; Puła, M; Korbecki, A; Sobański, M; et al «Hepatic Hemangioma: Review of Imaging and Therapeutic Strategies» (en anglès). Medicina (Kaunas), 2024 Mar 8; 60 (3), pp: 449. PMID: 38541175. DOI: 10.3390/medicina60030449. PMC: 10972168 [Consulta: 24 setembre 2024].
* ↑ Perona Pagán, M; Anguita Guimet, A; Devant Altimir, M; Guiu Buendía, MJ «Hemangioma hepático gigante como causa de dispepsia. A propósito de un caso» (en castellà). Aten Primaria, 2003 Feb 15; 31 (2), pp: 134-135. ISSN 1578-1275. DOI: 10.1016/s0212-6567(03)79152-5. PMID: 12609114 [Consulta: 11 agost 2024].
* ↑ Zerpa, R; Abdelghani, EH; Iliescu, G; Escalante, C «Enormous haemangioma of the liver» (en anglès). BMJ Case Rep, 2019 Mar 31; 12 (3), pp: e226983. PMID: 30936329. DOI: 10.1136/bcr-2018-226983. PMC: 6453306 [Consulta: 15 juny 2024].
* ↑ Yugawa, K; Yoshizumi, T; Harada, N; Motomura, T; Harimoto, N; et al «Multiple hepatic sclerosing hemangiomas: a case report and review of the literature» (en anglès). Surg Case Rep, 2018 Jun 19; 4 (1), pp: 60. PMID: 29916092. DOI: 10.1186/s40792-018-0468-6. PMC: 6006004 [Consulta: 9 juliol 2024].
* ↑ Li, Z; Wu, Z; Dong, Y; Yuan, X; Zhang, D «Diffuse infantile hepatic hemangioma successfully treated with propranolol orally: a case report and literature review» (en anglès). Front Oncol, 2024 Gen 29; 14, pp: 1336742. PMID: 38347845. DOI: 10.3389/fonc.2024.1336742. PMC: 10859491 [Consulta: 25 setembre 2024].
* ↑ Tarazona-León, CE; Vanegas-Ballesteros, M; Camelo-Pardo, G; Manrique-Hernández, EF «Hemangioma hepático gigante bilobular, un caso de resección hepática extrema. Reporte de caso» (en castellà). Rev Colomb Cir, 2024 Maig; 39, pp: 474-481. ISSN 2011-7582. DOI: 10.30944/20117582.2526 [Consulta: 17 octubre 2024].
* ↑ Kumari, N; Bhandari, S; Ishfaq, A; Butt, SRR; Ekhator, C; Karski, A; Kadel, B; et al «Primary Cardiac Angiosarcoma: A Review» (en anglès). Cureus, 2023 Jul 16; 15 (7), pp: e41947. PMID: 37461430. DOI: 10.7759/cureus.41947. PMC: 10350284 [Consulta: 2 juliol 2024].
* ↑ Tanigawa, K; Kawano, H; Hayashi, T; Hasegawa, T; et al «Cardiac Angiosarcoma and Hepatic Hemangioma» (en anglès). Circ J, 2021 Feb 25; 85 (3), pp: 318. ISSN 1347-4820. DOI: 10.1253/circj.CJ-20-1235. PMID: 33536403 [Consulta: 2 juliol 2024].
* ↑ Lewis, D; Vaidya, R «Kasabach-Merritt Syndrome» (en anglès). StatPearls [Internet]. StatPearls Publishing LLC, 2023 Jul 17; NBK19053 (rev), pàgs: 5. PMID: 30085595 [Consulta: 28 juny 2024].
* ↑ Oak, CY; Jun, CH; Cho, EA; Lee, DH; Cho, SB; Park, CW; et al «Hepatic Hemangioma with Kasabach-Merritt Syndrome in an Adult Patient» (en anglès). Korean J Gastroenterol, 2016 Abr 25; 67 (4), pp: 220-223. ISSN 1598-9992. DOI: 10.4166/kjg.2016.67.4.220. PMID: 27112250 [Consulta: 28 juny 2024].
* ↑ Ge, XW; Zeng, HY; Su-Jie, A; Du, M; Ji, Y; Tan, YS; et al «Hepatocellular carcinoma with concomitant hepatic angiomyolipoma and cavernous hemangioma in one patient» (en anglès). World J Gastroenterol, 2015 Mar 21; 21 (11), pp: 3414-3419. PMID: 25805953. DOI: 10.3748/wjg.v21.i11.3414. PMC: 4363776 [Consulta: 20 setembre 2024].
* ↑ Bouknani, N; Rami, A; Kassimi, M; Mahi, M «Exophytic hepatic hemangioma: a case report» (en anglès). Radiol Case Rep, 2022 Jul 16; 17 (9), pp: 3367-3369. PMID: 35865364. DOI: 10.1016/j.radcr.2022.06.040. PMC: 9294046 [Consulta: 15 juny 2024].
* ↑ Rogers, T; Shah, N; Mauro, D; McGinty, KA «Anastomosing hemangioma of the liver: An unusual variant in abdominal MRI imaging» (en anglès). Radiol Case Rep, 2022 Oct 14; 17 (12), pp: 4889-4892. PMID: 36276658. DOI: 10.1016/j.radcr.2022.09.052. PMC: 9579299 [Consulta: 15 juny 2024].
* ↑ Boned-Murillo, A; Diaz-Barreda, MD; Honrubia-Grijalbo, A; Esteban-Floria, O Ascaso Puyuelo, FJ «Choroidal Hemangioma Associated with Hepatic Hemangioma: A Case Report and Literature Review» (en anglès). Case Rep Ophthalmol, 2021 Maig 11; 12 (2), pp: 425-432. PMID: 34054496. DOI: 10.1159/000514374. PMC: 8136322 [Consulta: 15 juny 2024].
* ↑ Hanai, S; Kobayashi, K; Ito, R; Nakagomi, D «Internal Hemorrhaging of Hepatic Hemangioma Presenting with a Fever» (en anglès). Intern Med, 2022 Maig 1; 61 (9), pp: 1475-1476. PMID: 34670881. DOI: 10.2169/internalmedicine.7530-21. PMC: 9152851 [Consulta: 18 juny 2024].
* ↑ Fujii, S; Mochizuki, K; Usui, H; Kitagawa, N; Umemoto, S; Tanaka, M; Tanaka, Y; et al «Infantile hepatic hemangioma and hepatic mesenchymal hamartoma in an infant associated with placental mesenchymal dysplasia: a case report» (en anglès). Surg Case Rep, 2022 Ag 29; 8 (1), pp: 161. PMID: 36031652. DOI: 10.1186/s40792-022-01519-1. PMC: 9420681 [Consulta: 23 juny 2024].
* ↑ Ibrahim, AH; Boumarah, DN; AlGhamdi, AA; Alshammary, SA «Giant Sclerosing Hepatic Hemangioma Presenting as Bornman-Terblanche-Blumgart Syndrome: a Case Report and Review of the Literature» (en anglès). Med Arch, 2023; 77 (4), pp: 314-318. PMID: 37876559. DOI: 10.5455/medarh.2023.77.314-318. PMC: 10591242 [Consulta: 9 juliol 2024].
* ↑ Zhang, C; Wang, G; Liu, N; Li, T; et al «Case report: A rare immune-related adverse effect: hepatic cavernous hemangioma induced by camrelizumab» (en anglès). Front Immunol, 2024 Abr 5; 15, pp: 1387465. PMID: 38646529. DOI: 10.3389/fimmu.2024.1387465. PMC: 11026605 [Consulta: 25 juliol 2024].

## Bibliografia

* Kobayashi, Natsuko; Iijima, Hiroko; Tada, Toshifumi; Shibata, Yoko; Nishimura, Takashi; Kumada, Takashi; et al. A New Ultrasonographic "Fluttering Sign" for Hepatic Hemangioma (en anglès). Ultrasound Med Biol, 2021 Abr; 47 (4), pp: 941-946. PMID: 33413966. DOI 10.1016/j.ultrasmedbio.2020.12.004 [Consulta: 23 agost 2024].
* Shin, Young Cheol; Cho, Eun Ju; Na, Hee Young; Cho, Jai Young; Han, Ho-Seong; Lee, Yoon Jin; et al. Hepatic hemangioma: proportion and predictor of surgical treatment with emphasis on its growth rate (en anglès). Korean J Intern Med, 2023 Nov; 38 (6), pp: 818-830. PMID: 37939665. DOI 10.3904/kjim.2023.062 [Consulta: 15 juny 2024].

## Enllaços externs

* Hemangioma hepático Cirbosque Tv. 2020 Des (en castellà)
* Hepatic Hemangioma/Liver Hemangioma The Surgical Scholar. 2022 Abr (en anglès)